CELEX: 62008TN0311
Language: bg
Date: 2008-08-05 00:00:00
Title: Дело T-311/08: Жалба, подадена на 5 август 2008 г. — Fitoussi/СХВП — Loriot (IBIZA REPUBLIC)

25.10.2008   
            
            
               BG
            
            
               Официален вестник на Европейския съюз
            
            
               C 272/32
            
         Жалба, подадена на 5 август 2008 г. — Fitoussi/СХВП — Loriot (IBIZA REPUBLIC)
   (Дело T-311/08)
   (2008/C 272/59)
   Език на жалбата: френски
   Страни
   
      Жалбоподател: Paul Fitoussi (Vincennes, Франция) (представители: K. Manhaeve, T. van Innis и G. Glas, avocats)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Bernadette Nicole J. Loriot (Ибиза, Испания)
   Искания на жалбоподателя
   
               —
            
            
               да се отмени решението на втори апелативен състав на Службата за хармонизация във вътрешния пазар от 7 май 2008 г. по Преписка R 1135/2007-2,
            
         
               —
            
            
               да се осъди СХВП да заплати съдебните разноски.
            
         Правни основания и основни доводи
   
      Заявител на марката на Общността: Bernadette Nicole J. Loriot
   
      Марка на Общността, предмет на спора: Фигуративна марка „IBIZA REPUBLIC“ за стоки от класове 25, 41, 43 — заявка № 3 868 072.
   
      Притежател на марката или знака, на която/който е направено позоваване в процедурата по възражението: Жалбоподателят.
   
      Марка или знак, на която/който е направено позоваване в подкрепа на възражението: Национална фигуративна марка с формата на петолъчна звезда, заобиколена от окръжност, за стоки от клас 25.
   
      Решение на отдела по споровете: Отхвърля възражението.
   
      Решение на апелативния състав: Отхвърля жалбата.
   
      Изложени правни основания: Нарушение на член 8, параграф 1, буква б) от Регламент № 40/94 на Съвета, доколкото i) по-ранната марка следвало да се разглежда като представяне на петолъчна звезда, заобиколена от окръжност, а не само като звезда, ii) по-ранната марка била марка с вътрешноприсъща сила, а не била марка със слаб отличителен характер и iii) графичният елемент на заявената марка доминирал над словния елемент, а не обратното.